CELEX: 62014TN0793
Language: fi
Date: 2014-12-04 00:00:00
Title: Asia T-793/14: Kanne 4.12.2014 – Tempus Energy ja Tempus Energy Technology v. komissio

9.3.2015   
            
            
               FI
            
            
               Euroopan unionin virallinen lehti
            
            
               C 81/21
            
         Kanne 4.12.2014 – Tempus Energy ja Tempus Energy Technology v. komissio
   (Asia T-793/14)
   (2015/C 081/28)
   Oikeudenkäyntikieli: englanti
   
      Asianosaiset
   
   
      Kantajat: Tempus Energy Ltd (Reading, Yhdistynyt kuningaskunta) ja Tempus Energy Technology Ltd (Cheltenham, Yhdistynyt kuningaskunta) (edustajat: asianajajat J. Derenne, J. Blockx, C. Ziegler ja M. Kinsella)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen
            
         
               —
            
            
               määräämään, että vastaaja vastaa omista oikeudenkäyntikuluistaan, ja velvoittamaan vastaajan korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteellaan kantajat vaativat asiassa SA.35980 (2014/N-2) – Yhdistynyt kuningaskunta, sähkömarkkinoiden uudistus – kapasiteettimarkkinat – 23.7.2014 tehdyn komission päätöksen C(2014) 5083 final kumoamista.
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, jossa väitetään, että jättäessään aloittamatta virallisen tutkintamenettelyn komissio on rikkonut SEUT 108 artiklan 2 kohtaa, loukannut syrjintäkiellon periaatetta, suhteellisuusperiaatetta ja luottamuksensuojan periaatetta sekä arvioinut tosiseikat virheellisesti. Kantajat katsovat, että
               
                           —
                        
                        
                           komissio on laiminlyönyt selvittää asianmukaisesti kysyntäjouston mahdollisen merkityksen Yhdistyneen kuningaskunnan kapasiteettimarkkinoilla
                        
                     
                           —
                        
                        
                           kysyntäjoustoa koskevien sopimusten kestoajan rajoitukset kapasiteettimarkkinoilla loukkaavat luottamuksensuojan ja syrjintäkiellon periaatteita sekä perustuvat tosiseikkojen virheelliseen arviointiin
                        
                     
                           —
                        
                        
                           kysyntäjoustoa soveltavien toimijoiden velvoittaminen valitsemaan siirtymävaiheen markkinoiden huutokauppojen ja pysyvien markkinoiden huutokauppojen väliltä loukkaa luottamuksensuojan ja syrjintäkiellon periaatteita
                        
                     
                           —
                        
                        
                           kapasiteettimarkkinoiden kustannusten perimisessä sovellettava menettely loukkaa syrjintäkiellon ja luottamuksensuojan periaatteita ja suhteellisuusperiaatetta
                        
                     
                           —
                        
                        
                           se, että pysyvien kapasiteettimarkkinoiden huutokaupoissa käytetään kestoltaan avoimia eikä määräaikaisia tehotilanteen vaihteluja, on vastoin syrjintäkiellon ja luottamuksensuojan periaatteita
                        
                     
                           —
                        
                        
                           tarjousajan takauksen vaatiminen edellytyksenä kapasiteettimarkkinoiden huutokauppoihin pääsylle loukkaa syrjintäkiellon ja luottamuksensuojan periaatteita
                        
                     
                           —
                        
                        
                           se, ettei kapasiteettimarkkinoilla myönnetä lisäpalkkioita kysyntäjoustolla saavutetuista siirto- ja jakelukustannusten säästöistä, loukkaa syrjintäkiellon ja luottamuksensuojan periaatteita.
                        
                     
         
               2)
            
            
               Toinen kanneperuste, jossa väitetään, että komissio on laiminlyönyt esittää päätöksessä riittävät perustelut.